Z A P I S N I K  

 2. sjednice Vijeća Mjesnog odbora Staro Trnje
održane u utorak, 6. srpnja 2021. 

u prostorijama Mjesnog odbora Staro Trnje, Trnjanska cesta 128, Zagreb
s početkom u 19,00 sati
NAZOČNI ČLANOVI VIJEĆA: Ivan Bobinac, Mladen Božić, Sanja Horvatin, Jadranka Hübler, Saša Križančić, Vatroslav Miloš, Luka Planinić
OSTALI NAZOČNI: Valentina Pavlović Vinogradac, Jurica Prebeg, djelatnici Gradskog ureda za mjesnu samoupravu

Predsjedava: Jadranka Hübler, predsjednica Vijeća Mjesnog odbora Staro Trnje
Zapisnik vodi: Valentina Pavlović Vinogradac, djelatnica Gradskog ureda za mjesnu samoupravu
Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te potom otvara 2. sjednicu Vijeća Mjesnog odbora Staro Trnje, te poziva članove Vijeća da prihvate Zapisnik 1. konstituirajuće sjednice.

Vijeće jednoglasno prihvaća tekst zapisnika 1. konstituirajuće sjednice Vijeća Mjesnog odbora Staro Trnje, koja je održana u srijedu 23. lipnja 2021.
Na prijedlog predsjednice Vijeće jednoglasno utvrđuje
D N E V N I    R E D

1. Raspored dežurstva članova Vijeća Mjesnog odbora Staro Trnje,

2. Prijedlog zaključka o odobravanju jednokratnog korištenja prostora mjesne

samouprave,

3. Dogovor o budućem radu Vijeća Mjesnog odbora Staro Trnje,

4. Komunalne aktivnosti za 2020/2021 godinu - plan i izvršenje,

5. Pitanja i prijedlozi.
Ad 1. Raspored dežurstva članova Vijeća Mjesnog odbora Staro Trnje,

Predsjednica daje uvodno obrazloženje te otvara raspravu.

U raspravi sudjeluju svi prisutni.

Predsjednica
zaključuje raspravu i daje na glasovanje prijedlog zaključka.

Vijeće jednoglasno donosi

ZAKLJUČAK

o rasporedu dežurstva članova Vijeća Mjesnog odbora Staro Trnje

1. Članovi Vijeća Mjesnog odbora Savski kuti dežurati će i primati građane u prostorijama Mjesnog odbora Staro Trnje, Trnjanska cesta 128, Zagreb, u terminu: drugog ponedjeljka u mjesecu od 18 do 20 sati.
2. Dežurstvo provode po dvoje članova/ica Vijeća MO sljedećim redom koji se po potrebi ponavlja sve dok vrijedi ovaj zaključak:

Jadranka Hübler – Luka Planinić

Vatroslav Miloš – Saša Križančić

Ivan Bobinac – Mladen Božić

Sanja Horvatin – Jadranka Hübler

Luka Planinić – Vatroslav Miloš 

Saša Križančić – Ivan Bobinac

Mladen Božić – Sanja Horvatin

3. U vrijeme blagdana, praznika, neradnih dana koji padaju na dan dežurstva kao i zakazanih sjednica Vijeća MO nema dežurstva.

4. U slučaju spriječenosti (bolest, put) član/ica Vijeća koji treba biti dežuran/dežurna, obavezan/na je o tome obavijestiti predsjednika MO koji će ostalim članovima Vijeća dogovoriti zamjenu. Vijećnik/ca je dužan odraditi dežurstvo u drugom terminu kojeg odredi Predsjednik.

5. Dežurstva započinju od rujna 2021. godine.

6. MO Staro Trnje obavijestit će građane o dežurstvu na oglasnoj ploči Mjesnog odbora.

7. Ovaj zaključak dostavlja se Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a.
Ad 2. Prijedlog zaključka o odobravanju jednokratnog korištenja prostora mjesne

samouprave,

Predsjednica daje uvodno obrazloženje te otvara raspravu.

U raspravi sudjeluju svi prisutni.

Predsjednica
zaključuje raspravu i daje na glasovanje prijedlog zaključka.

Vijeće jednoglasno donosi

ZAKLJUČAK

o odobravanju jednokratnog korištenja prostora mjesne samouprave

1. Vijeće je suglasno da predsjednica Vijeća u hitnim slučajevima, između sjednica, u što kraćem roku, bez prethodne odluke Vijeća, odobrava zahtjeve za jednokratnim korištenjem prostora Mjesnog odbora Staro Trnje.
2.  Predsjednica je dužna izvijestiti Vijeće o zahtjevima iz točke 1. ovog zaključka i o izdanom odobrenju od strane Gradskog ureda za mjesnu samoupravu na prvoj sljedećoj  sjednici Vijeća.
3. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a.
Ad 3. Dogovor o budućem radu Vijeća Mjesnog odbora Staro Trnje,

Predsjednica predlaže sljedeći način rada Vijeća Mjesnog odbora:
1.
Termin održavanja radnih sjednica

Redovne sjednice Vijeća Mjesnog odbora Staro Trnje održavat će se jednom mjesečno. U slučaju spriječenosti jednog ili više članova/ica vijeća i drugih okolnosti kao što su blagdani, praznici, neradni dani, a koji padaju na prethodno dogovoreni termin sjednice te drugih razloga odnosno potrebe za izvanrednim sastancima VMO-a, sjednice se mogu održavati i drugim danima, a o terminu će svi članovi/ice VMO-a biti obaviješteni na način i u vremenskom roku propisanim pravilnikom.

2.
Komunikacija članova VMO

Radi lakše i brže komunikacija osnovat će se mailing lista članova/ica VMO-a.

3.
Dostupnost prostorijama MO Staro Trnje

             Svim vijećnicima/ama ponudit će se komplet ključeva od zgrade MO-a, na adresi      Trnjanska cesta 128., Zagreb,  na umnažanje. 

4.
Pozivamo sve članove/ice na konstruktivnu i kolegijalnu komunikaciju u ovom sazivu VMO-a. Predlažemo da, kao članovi VMO-a u službi građana/ki koji su nam povjerili mandate, transparentno dijelimo sve informacije važne za rad ovog Mjesnog odbora. 

5.
Priprema za sjednicu

Predlažemo da se svi članovi/ce prije svake sjednice upoznaju s prethodno poslanim radnim materijalima koji se odnose na predložene točke dnevnog reda. Predlažemo da se prouči dostupna dokumentacija vezana uz prošli saziv VMO-a kako bi kao članovi/ce sadašnjeg VMO-a imali kvalitetan pregled situacije oko provedenih i neprovedenih aktivnosti MO-a. 

Od Gradskog ureda za mjesnu samoupravu zatražit ćemo adresar s popisom kontakata nadležnih subjekata zaduženih za komunalnu infrastrukturu.

Pristupni podaci službenoj e-mail adresi MO te službena komunikacija prema građanima pod ingerencijom su predsjednice Vijeća Mjesnog odbora Staro Trnje. 

U raspravi sudjeluju svi prisutni koji se slažu s prijedlogom rada kojeg je predložila predsjednica.

Ad 4. Komunalne aktivnosti za 2020/2021 godinu - plan i izvršenje,
Predsjednica daje uvodno obrazloženje točke. U raspravi sudjeluju svi prisutni.
Postignut je sljedeći dogovor:

Vijeće će od Gradskog ureda za mjesnu samoupravu zatražiti ažuriranje podataka na stranicama Grada Zagreba o komunalnim aktivnostima te svu dostupnu dokumentaciju o tijeku izvršenja istih.

Vijeće će od Gradskog ureda za mjesnu samoupravu zatražiti operativni plan akcija kako bi na vrijeme bili informirani o početku izvođenja radova vezanih uz komunalne aktivnosti, sanacije odnosno redovnog održavanja komunalne infrastrukture kao i okvirno vrijeme trajanja radova. 

Predsjednica podnosi izvještaj o dosadašnjim aktivnostima vijećnika VMO Staro Trnje: 

Od konstituirajuće sjednice članovi/ice VMO-a kontaktirali su nadležnog komunalnog redara vezano uz nepropisno parkirana vozila ili vozila koja nisu u voznom stanju na zelenoj površini u području MO Staro Trnje. Postupak je u tijeku.

Pisanim putem od Zagrebačkih cesta se zatražila žurna sanacija kolnika u Starotrnjanskoj ulici 42/1, šahta uz nogostup nasuprot izlazu ulice 4. Trnjanski nasip na Trnjanski nasip te vraćanje znaka „Stop“ na izlazu ulice Trnjanski nasip 31-53 i 38-58 na Trnjanski nasip. Obratilo se hitnim intervencijama vezano uz začepljen odvodni šaht nasuprot izlaza ulice 4. Trnjanski nsip na Trnjanski nasip. Postupci su u tijeku. 

U suradnji s drugim vijećnicima MO-a u VGČ Trnje inicirala se je košnja naplavnog područja uz Savu.
Ad 5. Pitanja i prijedlozi
Postignut dogovor svih vijećnika oko potrebe zajedničkog obavještavanja Zagrebačkog holdinga/Podružnica Zrinjevac o potrebnim manjim intervencijama vezano uz održavanju zelenih površina u Starom Trnju.
Sjednica je završila u 20:10 sati.

KLASA: 026-02/21-002/1092
URBROJ: 251-06-11-1709-21-3

U Zagrebu, 6. srpnja 2021.
Zapisnik sastavila:
Valentina Pavlović Vinogradac,v.r.
                                                                                                           Predsjednica
                                                                                           Vijeća Mjesnog odbora

                                                                                                             Staro Trnje
                                                                                                      Jadranka Hübler,v.r.
